Oficiālais Vēstnesis L 286 , 23/10/1998 Lpp. 0056 - 0058



Komisijas lēmums (1998. gada 14. oktobris), ar kuru groza Padomes Lēmumu 97/602/EK par sarakstu, kas minēts Regulas (EEK) Nr. 3254/91 3. panta 1. punktā un Komisijas Regulas (EK) Nr. 35/97 1. panta 1. punkta a) apakšpunktā (izziņots ar dokumenta numuru C(1998) 3064) (98/596/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 3254/91 (1991. gada 4. novembris), ar ko aizliedz Kopienā lietot kāju lamatas un ievest Kopienā noteiktu savvaļas dzīvnieku sugu kažokādas un gatavās preces no valstīm, kurās tos ķer ar kāju lamatām vai slazdošanas metodēm, kas neatbilst starptautiskajiem humānas slazdošanas standartiem [1], jo īpaši tās 3. panta 1. punktu, tā kā Komisijas Regula (EK) Nr. 35/97 (1997. gada 10. janvāris), ar ko paredz noteikumus par apliecināšanu attiecībā uz kažokādām un precēm, uz kurām attiecas Padomes Regula (EEK) Nr. 3254/91 [2], jo īpaši tās 1. panta 1. punkta a) apakšpunkts, ir piemērojama tikai savvaļā dzimušo un augušo dzīvnieku kažokādu ievešanai no tām valstīm, kuras iekļautas sarakstā, kas minēts Regulas (EEK) Nr. 3254/91 3. panta 1. punkta otrajā daļā; tā kā ar Padomes Lēmumu 97/602/EK izveidotajam sarakstam [3], kas grozīts ar Komisijas Lēmumu 98/188/EK [4], var būt vienīgi pārejas raksturs; tā kā, lai nekavētu kažokādu un ar to saistīto izstrādājumu tirdzniecību, saraksts nekavējoties jāgroza, kad situācija attīstās, jo īpaši apstākļos, uz ko attiecas Regulas (EEK) Nr. 3254/91 3. panta 1. punkts; tā kā informācijā, ko Komisija ir saņēmusi no Horvātijas Republikas, ir norādīts, ka minētā valsts aizliedz kāju lamatu izmantošanu; tā kā no 1997. gada 1. jūnija ar Padomes Regulu (EK) Nr. 338/97 (1996. gada 9. decembris) par savvaļas dzīvnieku un augu sugu aizsardzību, regulējot tirdzniecību ar tām [5], tika atcelta un aizstāta Padomes Regula (EEK) Nr. 3626/82 [6]; tā kā tādēļ Regulas (EEK) Nr. 3626/82 19. pantā noteiktā komiteja ir aizstāta ar Regulas (EK) Nr. 338/97 18. pantā paredzēto komiteju; tā kā šajā lēmumā noteiktie pasākumi ir saskaņā ar Regulas (EEK) Nr. 3254/91 5. pantā minētās komitejas atzinumu, IR PIEŅĒMUSI ŠO LĒMUMU. 1. pants Ar šo Padomes Lēmuma 97/602/EK pielikumu aizstāj ar šī lēmuma pielikumu. 2. pants Šis lēmums stājas spēkā 20. dienā pēc tā publicēšanas Eiropas Kopienu Oficiālajā Vēstnesī. 3. pants Šis lēmums ir adresēts dalībvalstīm. Briselē, 1998. gada 14. oktobrī Komisijas vārdā — Komisijas locekle Ritt Bjerregaard [1] OV L 308, 9.11.1991., 1. lpp. [2] OV L 8, 11.1.1997., 2. lpp. [3] OV L 242, 4.9.1997., 64. lpp. [4] OV L 70, 10.3.1998., 28. lpp. [5] OV L 61, 3.3.1997., 1. lpp. [6] OV L 384, 31.12.1982., 1. lpp. -------------------------------------------------- PIELIKUMS Valsts | Sugas | Beliza | Procyon lotor | Bulgārija | Canis lupus | Kanāda | Canis latransCanis lupusCastor canadensisFelis rufusLutra canadensisLynx canadensisMartes americanaMartes pennantiMustela ermineaOndatra zibethicusProcyon lotorTaxidea taxus | Ķīnas Tautas Republika | Canis lupusMartes zibellinaMustela ermineaOndatra zibethicus | Horvātijas Republika | Martes zibellinaMustela ermineaOndatra zibethicus | Čehijas Republika | Canis lupusMustela ermineaOndatra zibethicus | Salvadora | Procyon lotor | Grenlande | Canis lupus | Ungārija | Mustela ermineaOndatra zibethicus | Jordānija | Canis lupus | Korejas Republika | Martes zibellinaCanis lupus | Libāna | Canis lupus | Meksika | Canis lupusCastor latransCastor canadensisFelis rufusOndatra zibethicusProcyon lotorTaxidea taxus | Moldova | Canis lupusMustela erminea | Nikaragva | Procyon lotor | Norvēģija | Canis lupusMustela ermineaOndatra zibethicus | Pakistāna | Canis lupusMustela erminea | Panama | Procyon lotor | Polija | Canis lupusMartes zibellinaMustela ermineaOndatra zibethicus | Rumānija | Canis lupus | Krievijas Federācija | Canis lupusMartes zibellinaMustela ermineaOndatra zibethicusProcyon lotor | Slovākijas Republika | Canis lupusMartes zibellinaMustela erminea | Slovēnijas Republika | Canis lupusOndatra zibethicus | Turcija | Canis lupus | Amerikas Savienotās Valstis | Canis latransCanis lupusCastor canadensisFelis rufusLutra canadensisLynx canadensisMartes americanaMartes pennantiMustela ermineaOndatra zibethicusProcyon lotorTaxidea taxus | --------------------------------------------------